
ДОКЛАДНА ЗАПИСКА

от Костантин Йорданов Луков
ПРЕДСЕДАТЕЛ НА ОБЩИНСКИ СЪВЕТ

Относно : Приемане на Правилник за изменение и допълнение на Правилника за финансово подпомагане на приемни семейства, живущи на територията на Община Бургас 

УВАЖАЕМИ ОБЩИНСКИ СЪВЕТНИЦИ,

На вашето внимание  е предоставен за обсъждане и приемане Правилник за изменение и допълнение на Правилника за финансово подпомагане на приемни семейства, живущи на територията на Община Бургас, мотивите за предложенията са следните:

1. Причини, които налагат приемането на предложения Проект.
С решение по точка единствена от дневния ред на проведеното на 04.12.2015. заседание (Протокол №4), Общински съвет – Бургас е приел  Правилник за организация и дейността на Общински съвет и взаимодействието му с общинската администрация на Община Бургас. С разпоредбата на чл.18, ал.3, т.2  от Правилника е създадена Постоянна комисия по  правни въпроси. В предходния Правилник за организация и дейността на Общински съвет и взаимодействието му с общинската администрация на Община Бургас (мандат 2007-2011 г.), същата тази комисия е съществувала като   Постоянна комисия по правни въпроси и обществен ред. 
На заседанието, проведено на 21.07.2011 г., отразено в Протокол №51, с решение по т.7 от дневния ред Общински съвет – Бургас е приел Правилник за финансово подпомагане на приемни семейства, живущи на територията на Община Бургас. Текстът на чл.14, ал.3  от цитирания Правилник гласи: „Постоянната комисия по правни въпроси и обществен ред, се произнася по законосъобразността на предложението“.
С оглед коригиране наименованието на Постоянна комисия по правни въпроси в чл.14, ал.3 от Правилника за финансово подпомагане на приемни семейства, живущи на територията на Община Бургас се налага предлаганото изменение.
2. Цели, които се поставят с предложения Проект и очаквани резултати. 
В резултат на приемане на Проекта за изменение и допълнение на Правилника за финансово подпомагане на приемни семейства, живущи на територията на Община Бургас се очаква да се подобри организацията и работата на съвета.
3. Финансови и други средства, необходими за прилагане на новият правилник.
За прилагане на Проекта за изменение и допълнение на Правилника за финансово подпомагане на приемни семейства, живущи на територията на Община Бургас не са необходими финансови средства.
 4. Анализ за съответствие с правото на Европейския съюз.
Настоящите допълнения и изменения на Правилника за финансово подпомагане на приемни семейства, живущи на територията на Община Бургас са в пълно съответствие с европейското  законодателство, спазвайки в пълнота разпоредбите и целите на националното и местно законодателство.

Предложеният проект на Правилник за изменение и допълнение на Правилника за финансово подпомагане на приемни семейства, живущи на територията на Община Бургас е публикуван на сайта на Общински съвет – Бургас на 07.01.2016 г., като на заинтересованите лица, в съответствие с чл.26, ал.2 от ЗНА е предоставена възможност за изразяване на предложения и становища по проекта в 14-дневен срок от публикуването.

С оглед на това  предлагам на Общински съвет да вземе следното:

РЕШЕНИЕ:
		
Приема Правилник за изменение и допълнение на Правилника за финансово подпомагане на приемни семейства, живущи на територията на Община Бургас за финансиране издаването на книги на бургаски автори

§1. В чл.14, ал.3 се правят следните промени:
1. Текстът „Постоянна комисия по правни въпроси и обществен ред“ се заменя с текста „Постоянна комисия по правни въпроси“.



КОСТАНТИН ЛУКОВ
Председател на Общински съвет – Бургас

